LidanRubinov/Halacha-QA huggingface dataset:
שאלה: סילוק חרק בשבת: נתקלתי בשבת במקרה בו היה חרק חי בבית שהפריע מאוד לאשתי. זכרתי שאסור להרוג חרקים בשבת, אז לקחתי שקית ניילון והצמדתי את פתח השקית לקיר עליו עמד החרק באופן בו תזוזת החרק גרמה לו להיכנס לשקית. ואז לקחתי את השקית עם החרק והוצאתי מחוץ לחלון, כך שהחרק יוכל להשתחרר מחוץ לבית. האם המעשה היה מותר בשבת? אם לא, מה היה עליי לעשות?
תשובה: אין בזה בעייה של צידה, כי הוא יכול לצאת, אלא רק בעיה של טילטול מוקצה. הפתרון היה, שאחרי שהחרק היה נכנס לשקית לא היית מזיז אותה אלא נותן לשקית ליפול לרצפה, ועם הרגל היית מוציא אותה החוצה.
שאלה: להחזיק את הסידור עם בית התפילין: האם מותר להשתמש בבית הפלסטיק של התפילין לצורך החזקת הסידור כדי שלא יסגר בשעת התפילה או יש הבדל בין תשמיש קודש (הבית שמכסה את התפילין) לבית תשמיש מצוה (סידור תפילה)?
תשובה: אסור. הרב חיים כץ
שאלה: לקבל משכורת על ימי חג: אני עובד בעבודה שאני מקבל עליה שכר לפי שעות.ע"פ חוק, כל חג שחל באמצע השבוע על המעסיק לשלם עליו כאילו הוא יום עבודה למרות שכמובן לא עובדים בו. האם בת הזה יש בעיה של שכר שבת כיוון שהוא משולם על החג או שאין בכך בעיה כיוון שלא עבדתי בפועל בחג? וכן רציתי לשאול, האם ההיתר של ת על עבודה בשבת בדרך של הבלעה מועיל בעבודה שמשלמים עליה לפי שעות ולא בצורה גלובלית, שבמקרה זה שעות העבודה בשבת ניכרות ואפשר לראות אותם בצורה ברורה במספר הכולל של שעות העבודה?
תשובה: מכיון שמדובר במשכורת חודשית הרי זו הבלעה ומותר חוק זה חל כמדומני רק על מי שעובד חדשית ולא על מי שעובד יומית ולכן זו הבלעה פשוטה
שאלה: מעשר כספים לסדנה זוגית: היינו נה זוגית ומפגשים עם פסיכולוג להעשרה והעצמה זוגית. ממש אין המדובר בעזרה ראשונה אלא בהעשרה. האם ראוי לנכות (ואפילו באופן חלקי)מהמעשר שאנחנו נותנים ולהחשיב את המחיר ששילמנו כחלק מהמעשר?
תשובה: בכספי מעשר מותר להשתמש רק לצורך מצוה שאין חובה לקיימה.
שאלה: אכילה בשיעורים ביום כיפור: אישה חולה שקבלה פסק הלכה לאכול ולשתות בשיעורים ביום כיפור. איפה ניתן להשיג מיכלים, קופסאות למדידת שיעור? תזכו למצוות.
תשובה: יש כוס מיוחדת למטרה זו, איני יודע היכן משיגים אותו.
שאלה: ביטול שבועות ונדרים על ידי האבא: הרב כתב בתשובה, שאבא יכול להתיר נדר של נערה, מה ההגדרה לנערה, איזה גיל? או שאני צריכה ללכת לעשות התרת נדרים? השאלה נשאלה בהמשך לשאלה "ביטול שבועות ונדרים על ידי האבא"
תשובה: האבא יכול להפר את נדרי בתו רק עד שהיא בת 12 וחצי, מעבר לזה היא כבר צריכה לעשות בעצמה התרת נדרים.
שאלה: לקרוא מאמרים בענייני צניעות: אני בת 18 ב"ה. מידי פעם אני לומדת הלכות, קוראת מאמרים תורניים וכדו. שמתי לב, שאני אמשך הרבה יותר לקרוא מאמר על דברים שאפשר לומר שהצינעה יפה להם, והרבה יותר אמשך לקרוא הלכות כאלו מאשר מאמרים תורניים הלכות בנושאים אחרים. סתם בתור דוגמא- אני הרבה יותר אימשך ללמוד הלכות צניעות מאשר הלכות אחרות. ולפעמים לפני שאני קוראת כאלו דברים, אני עוצרת שניה וחושבת - האם זה ר שאני קוראת את זה? הרי אני רוצה לקרוא את זה רק בגלל שאלו נושאים שהצינעה יפה להם. ואולי זה לא ר שאני אקרא את זה? אבל מצד שני - זה לא הגיוני שיהיה אסור לי לקרוא את זה, כי הרי זה מאמר תורני זה הלכות? אז מה הדרך הנכונה? זה טוב שאני אקרא את זה כשהסיבה שאני רוצה לקרוא את זה זה רק בגלל שזה עוסק בנושאים לא הכי צנועים? זה ר? ובשו"ט
תשובה: אם את לומדת תורה ובתוך הדברים מזדמן לך לקרוא דברים שבצנעה אין בזה פסול, אבל אם את מתעכבת בדברים אלו, או בוחרת לקרוא דוקא נושאים אלו, יש בזה סימן ברור של נטיות יצריות שמחפשות היתר לפורקן דרך התורה. על כן תשתדלי למעט בזה, כי זה קשור לגיל שבו היצרים חזקים, ובע"ה תזכי ללמוד בטהרה.
שאלה: דיני נישואי גרוש וגרושה: אני גרושה מזה כעשר שנים, בת 57. בכוונתי הינשא בקרוב לגרוש בן 56, שהתגרש לפני כארבע שנים. שאלותי- 1. האם יש לקיים טקס אירוסין (אני אשכנזיה והאיש המיועד ספרדי)? 2. כיצד להתכונן לחופה מבחינת דיני הטהרה (אני מסולקת דמים כבר 5 שנים)? 3. מה הדין לגבי ילדי וילדיו- האם מותר להם להיות נוכחים בחופה? 4. שבע ברכות- האם ועד מתי ובאילו תנאים? 5. שבת שבע ברכות (לאחר החופה) נכון לקיים או לא? חשוב לציין שהאיש אינו כהן.
תשובה: ומזל טוב. הטוב ביותר הוא להיות בקשר רציף עם הרב שיערוך את החופה ולשאול אותו את כל השאלות. א. אין חובה לעשות 'טקס אירוסין', תלוי בהחלטה שלכם. ב. יש לעשות הפסק טהרה ולספור שבעה נקיים כמו כלה צעירה. ג. המנהג המקובל שהילדים לא נוכחים בחופה, אולם יש להיוועץ עם הרב ולהחליט עימו. ד. שבע ברכות מברכים רק בסעודה הראשונה שלאחר החופה (ועדיף מאוד שהסעודה תהיה באותו היום של החופה, כלומר לא לערוך חופה לפני השקיעה וסעודה אחרי השקיעה). השמחה במעונו שמוסיפים בזימון אומרים שלושה ימים, ולגבי ברכת אשר ברא בלבד יש אומרים שאפשר לברך במשך שלושה ימים (אם יש זימון של שלושה לפחות). ה. לא שייכת שבת שבע ברכות כיון שמברכים אותם רק בסעודה הראשונה. שנה טובה ומזל טוב
שאלה: להשלים תחנון: איך צריך לנהוג אדם שסיים תפילת עמידה והציבור נמצא באמצע תחנון הוצאת ס"ת. מה חובה עליו להגיד או שיכול לדלג על כל תחנון (כולל נפילת אפיים)? ואם מותר לדלג, האם צריך להשלים בסוף התפילה? האם צריך להרגיש פספוס שלא אמר את כל התחנון ובעקבות כך להתפלל יותר מהר תפילת לחש?
תשובה: לאחר תפילת העמידה שלך תאמר נפילת אפיים. אחריה תשלים את שאר התחנון. כשהקהל אומרים קדושא דסידרא תאמר פסוקים אלו איתם. אין להזדרז בתפילה ולקצר בשביל להספיק לומר את התחנון עם הציבור. הרב חיים כץ
שאלה: שכח לומר "המלך הקדוש": שכח לומר המלך הקדוש וסיים את התפילה, האם צריך להתפלל שוב?
תשובה: כן. (שולחן ערוך אורח חיים, סימן תקפב, א).
שאלה: שינוי שם באמהרית: יש לי חבר ממוצא אתיופי בעל שם באמהרית. עכשיו הוא בן 18 והוא רוצה שיהיה לו שם עברי. האם עליו לשנות את השם או להוסיף שם? לאיזה רב אפשר לפנות כדי שיבחר לו שם או האם מותר לו לבחור לעצמו שם לעצמו (ואם כן איך משנים שם)?
תשובה: טוב להוסיף שם בלשון הקודש שפתנו העברית. אפשר לפנות לכל רב הידוע כתלמיד חכם חשוב והוא ייעץ בכל הדרך.
שאלה: הפסק בין נטילת ידים להמוציא: 1. כמה זמן אפשר להפסיק בין נטילת ידים לברכת ואכילת ההמוציא, למשל, בשבת בקידוש אנו מחכים עד שכולם יחזרו לשולחן. כמה זמן נקרא שלא יהיה הפסק? 2. בסוכות בחג שבת אצלנו הסוכה בחצר ואנו גרים בקומה שלישית, וא"א ליטול ידיים בחוץ כי זה על האדמה. אז, האם כדאי לי לעלות הביתה ולטול ידים ומיד לרדת להמוציא בסוכה -לא יהיה הפסק או אפשר להביא דלי וליטול ידיים בדלי ואח"כ נעלה ונשפוך את המים בבית? 3. האם אפשר ליטול ידים בבית ולעשות המוציא ולאכול כזית, ואז להמשיך לאכול באוטובוס?
תשובה: 1. לכתחילה אין להפסיק יותר מכדי הילוך של כ"ב אמה. בסעודות גדולות וכד' יש להשתדל שלא להסיח את הדעת מנטילת הידיים עד לברכת המוציא. 2. עדיף להביא דלי. 3. כן, על דעת לאכול באוטובוס. הרב חיים כץ
שאלה: עליה לבית קברות בחול המועד: האם אפשר לעלות לבית קברות בחול המועד לנפטר שמועד פטירתו חל בערב ר"ה ולא עלו ביום האזכרה בגלל הכנות לחג?
תשובה: אין לעלות בחול המועד. מאחר ויש מנהג לעלות לקברי אבות בעשרת ימי תשובה, כדאי להשתדל לעלות עוד לפני יום כיפור.
שאלה: קביעת שם לילוד - חלום: בחודש לפני שנקלטתי להיריון ובחודשיים שאחרי הדהד בחלומות שלי שם מסוים. כשסיפרתי לבעלי בערך בחודש שלישי- הוא סיפר שהוא גם חלם על השם הזה הרבה בתחילת ההיריון, ועדיין. האם אנחנו מחוייבים לקרוא לתינוקת בשם הזה? אני לא כל כך אוהבת את השם הזה ואין לו את המשמעות שאני רוצה שיהיה בשם של הילדה שלי. (מדובר בשם יעל) אמנם יש עוד שלושה וחצי חודשים עד הלידה אבל העניין הזה מתסכל אותי וממש מטריד אותי. אשמח לשמוע את דעת הרב. מראש.
תשובה: יש לנו כלל, דברי חלומות לא מעלים ולא מורידים. אם אתם רוצים אתם יכולים לקרוא לה בשם הזה, אבל ודאי שאתם לא חייבים.
שאלה: חילול ה  בשעטנז ופינויים: 1. בבי"ס למדו שמי ששם לב באמצע הרחוב שהוא לובש בגדי שעטנז, צריך להוריד אותם באמצע הרחוב, את כל בגדי השעטנז (גם אם יוריד אותם לא יהיה לו בגדים). המורה אמרה שזה קידוש ה ואילו אני טענתי שזהו חילול ה, כי כאשר אדם מסיר את בגדיו הוא מבזה עצמו. וגם- אנחנו היהודים הדתיים, מלמדים את אחיינו החילונים שצריך להתלבש בצניעות, שאדם לא יבוא לבת כנסת עם מכנס קצר וגופייה, כדי לכבד את הקדושה של ה בכל רגע מחיינו, וכאן אנו מפרים את מה שאנו מלמדים בעצמינו. האם זהו מעשה נכון? 2. פינויים- כשהמדינה מפנה בתים, מורים לנו ללכת ולהאבק. אבל בסופו של דבר אנו יודעים שיפנו גם אם נאבק ונלחם, והמאבק הזה גורם לאחינו היהודים לשנוא את התורה ואת הדרך שהיא מלמדת, וגם לשנוא אותנו בצורה מסויימת. האם זה לא שנאת אחים לחינם?! והאם נכון בכלל להאבק, הרי בשעת המעשה אנו כועסים, וכשכועסים לא תמיד שולטים במילים ובמעשים שלנו, וקרה לא פעם שקראו לשוטרים וחיילים "נאצים" "עוכרי ישראל" וכד. ושוב נוצרת שנאת אחים. בשביל מה זה טוב?! הרי לא יוצא מזה בסוף שום דבר!
תשובה: : 1. הדיון בגמ' הוא מצד כבוד הבריות. כלומר הביוש שעלול להיגרם למי שילך ללא בגדים. השאלה היא האם הביוש של פלוני דוחה את העבירה. על כך חכמים אמרו שאין כבוד הבריות דוחה במקרה של בירה מהתורה. את מעלה שאלה של קידוש ה' וחילול ה'. כאן הדברים מורכבים יותר. אולם הקידוש ה' הכי חשוב הוא כשידעו שעם ישראל מחוייב ונאמן להלכה. גם אם באופן מקומי ברגע הראשון ובמבט מקומי עלולה סיטואציה זו לעורר שאלות. הסך הכל הוא שהידיעה שעם ישראל מחוייב להלכה היא גוברת והיא תביא בסופו של דבר לקידוש ה'. 2. בנוגע לפינויים אלימים יש ויכוח גדול בין הרבנים בענין. באופן כללי עמדתנו היא שמי שהולך להתנגד לפינויים חייב להיות גיבור. הגבורה היא לדעת את גבולות המאבק. הגבורה היא לדעת לשלוט ברגשות ובאקלים שעלול להיולד כתוצאה מעימות עם כוחות ההרס. למרות זאת אנו צריכים לזכור שאנו לא במדינה דיקטטורית שאי אפשר למחות ולהפגין. חלק מהמעלה שלנו שאנו במדינה שיש בה חופש השעמת דעות ויכולת להפגין. אנשים יודעים שהפגנה זה לא דבר סטריאלי ועלול העימות להוליד כעסים מקומיים שלאחר זמן צריכים להתפוגג.
שאלה: שאלת המשך ל: "לקשור סכך בחוט מצמח" : ב"ה לרב על התשובה אבל עדין לא הבנתי: א. האם אפשר במקום ענפי הדקל להשתמש בענפי עץ יבשים? ב.לסוכה מסגרת מתכת ועליה 2 תומכים מעץ ועליהם סכך -מחצלת: האם לכתחילה אפשר לקשור את הסכך לתומכי העץ בחלק היוצא מחוץ לסוכה? ג.האם גם לקשור את הסכך לתומכים (לא למסגרת הסוכה) זה כשר בדיעבד? על הסבלנות (אם אפשר תשובה לפי א.ב.ג.) שנה טובה השאלה נשאלה בהמשך לשאלה "לקשור סכך בחוט מצמח"
תשובה: קצת קשה לענות במדוייק בלי להכיר את המציאות. א. כן. כל ענפי העץ לסוגיהן כשרים לכתחילה לסכך. ובלבד שלא שייפו אותם ועשו מהם מדפים וכד'.  כלומר אם כוונתך בענפי עץ יבשים שלא נעשה בהם שימוש מיוחד הם כשרים למהדרין גם אם סיככו בהם בעבר, אם כוונתך לענפי עץ שעשו בהם שימוש אחר שמבחינה הלכתית הופכם ל'כלי' הם אינם כשרים  ב. אפשר לקשור את הסכך לחלק היוצא מהסוכה. מהתאור שלך נראה שהסכך יושב על 2 תומכים מעץ היושבים על מסגרת המתכת ולמעשה עיקר הסכך יושב על המתכת ורק 'נעזר' בתומכים מעץ ולכן נראה שעדיין נחשב הסכך כיושב על המתכת ונעמד בדבר המקבל טומאה - מה שמכשיר את הסוכה רק בדיעבד. לכן הפתרון הטוב הוא לקנות עוד כמה 'לייסטים' מעץ (אפשר למצוא בכל נגריה או חנות חומרי בנין לפני סוכות) ולהעמידם על מסגרת המתכת כך שיהיו יותר תומכי סכך מעץ וכך יחשב הסכך כעומד על העצים ולא על המתכת והסוכה כשרה לכתחילה. ג. אם התומכים כשרים לסכך (מהתאור נראה שכן) קשירת הסכך אליהם כשרה לכתחילה אם הקשירה נעשית בחטוים הכשרים לסיכוך כמו שכתבתי בעבר. כללו של דבר: אם הסכך עומד על דבר הפסול או מחוזק בדבר הפסול (ובלא החיזוק היה הסכך עף ברוח מצויה) הסוכה כשרה בדיעבד, אם הסכך מחוזק על ידי דבר הכשר לסיכוך אפילו אם הדבר המחזק מחוזק לסוכה על ידי דבר הפסול - הסוכה כשרה לכתחילה.
שאלה: להכניס כלב לסוכה: מה דין סוכה שמכניסים אליה כלב? לא מדובר בכלב נחיה אלא בסתם כלב. מראש,
תשובה: מותר להכניס כלב לסוכה. יש לדאוג היטב שלא יעשה שם את צרכיו. חג שמח
שאלה: עשירותו של יוסף: האם יוסף היה באמת כל כך עשיר שאפילו יכל לממן ארצות שלמות? ואם כן, מה המקורות?
תשובה: יוסף היה המשנה למלך פרעה. בעצתו גידל פרעה הרבה תבואה אותה הוא מכר בשנות הרעב וכך התעשר. העושר היה של פרעה אולם, מן הסתם, גם היוסף, בתור המשנה למלך, הרוויח מכך והתעשר.
שאלה: צום יום כיפור בחודש שני להריון: אני בחודש השני להריון וסובלת מבחילות והקאות לסירוגין (-ז"א שזה בא והולך, אי אפשר לדעת מתי זה יגיע). השאלה היא לגבי הצום ביום כיפור - אם באמת יהיה לי התקף כזה, ותוך כדי ההקאות אני גם מאבדת נוזלים, האם יש היתר לשתות? בנוסף, במידה ובע"ה אני לא אסבול מבחילות והקאות, וכן אחוש בחולשה בשל ההריון - מה הדין לגבי שתיה במצב כזה? מראש, וגמר חתימה טובה!
תשובה: יש לשכב במקום ממוזג כל יום כיפור. עדיף לשכב ולצום מאשר להתפלל ולאכול שיעורים. במידה ויש הקאות או שאת נחלשת מאוד יש לשתות לשיעורין עד שתרגישי טוב. שיעורים: אוכל - שיעור אוכל הוא נפח של שלושים סמ"ק. ניתן למדוד על ידי הכנסת מים בשיעור זה לכוס ולסמן בקו את גובה המים. אוכל עד גובה זה מותר לאכול. יש להכניס את האוכל ללא רווחים אולם אין לדחוס ממש. שתיה - השיעור הוא מלוא לוגמיו. ניתן למלא את כל הפה במים ולהוציא אותם לתוך כוס. קצת פחות מחצי זה השיעור שמותר לשתות. הדבר תלוי בכל חולה וחולה. הזמן   יש לשתות או לאכול כל 9 דקות. אם לא מספיק, כל 8 דקות. אם גם זה לא מספיק, כל 4 דקות, וכל 2 דקות. בשתיה, אם צריך לשתות הרבה, יש לשתות פחות מהשיעור להפסיק מעט ולשתות עוד פחות מהשיעור. מאחר ושתיה ואוכל אינם מצטרפים, עדיף לשתות דברים מזינים כמיץ ענבים או מרק מסונן ולא רק מים. רצוי להכין את המידות לפני יום כיפור. הרב חיים כץ
שאלה: שמירה על כבוד המורה נגד צדק: לכב הרב, אם המורה שלי אומרת לי בצורה לא יפה דברים, ורק כאשר אני מתפרצת לדבריה היא עונה לי, האם לעשות זאת? אם המנהלת אמרה משהו שבאמת לא נכון אבל אני יכולה להגיד לה את זה רק בדרך שתפגע בה ברבים, עלי לדבר?!
תשובה: : התשובה לשתי שאלותיך היא לא. הדרך להגיב היא בדרך שיש בה כבוד למורים. אם לא שומעים לך את יכולה לכתוב את הדברים בפתק ולתת למורה. דיבור מכובד יכבד אותך ולבסוף גם ישמעו דבריך.
שאלה: התגובה הנכונה לתג מחיר: בעקבות פעולת תג מחיר - מסגד שהוצת בכפר טובא זנגרייה, רבנים רבים (רבנים ראשיים ורבנים מרכזיים בציבור הדתי לאומי) גינו באופן חריף את פעולות "תג מחיר". ואפילו הרעיפו גינויים נרחבים לנוער שייתכן וביצע זאת. אני הזדעזתי למשמע אוזניי, גם אם אינם מסכימים וגם אם הדרך אינה נכונה, מדוע החריפות דווקא נגד טובי הבנים שמקיימים מצוות ישוב הארץ בהידור וכו מה דעת הרב בנושא?
תשובה: אני איני בין המגנים גם אילו ידעתי מי עשה זאת. ועל אחת כמה וכמה כשאיני יודע מי עשה זאת, ואיך אפשר לגנות כל עוד לא ידוע מי עשה זאת. אמנם אם יבואו אלי אנשים לשאול האם לעשות מעשה כזה אני אומר שלא נכון לעשות זאת. אך איני מהמגנים כי אם הייתי עוסק בגנוי על מעשים השגויים שנעשים הייתי צריך לצאת כל יום כמה פעמים בגנוי. אני מעדיף להתרכז בחיזוק האחדות בחיזוק התורה וישוב הארץ.
שאלה: טעות בציון הבחינה: אני סטודנט, ובאחד הקורסים שנבחנתי בהם, ארעה טעות והזינו לי למחשב ציון גבוה מהציון שקיבלתי במבחן (המבחן נסרק, כך שאני יכול לראות מהו הציון שהמרצה נתן). האם עלי לעדכן אותם בכך על מנת שיורידו לי את הציון?
תשובה: אם אתה אדם ישר תודיע להם. אם אחרי שתודיע להם הם לא יעשו כלום, זכית. אבל ראוי להודיע להם.
שאלה: בניית סוכה : הפרגולה מכוסה בצמח.אם אני מנתקת אותו מהקרקע, האם יחשב כסכך?האם עלי לשים עליו סכך נוסף לאחר בניית הדפנות? האם דפנות הסוכה אמורות להיות רצופות?ואם אין ביניהן זווית של 90 מעלות אלא זווית כהה?מה נחשב כדופן?אם יש חלון בדופן היא עדיין נחשבת כדופן? אני אשה פרודה האם סוכה שאבנה תחשב כשרה?קראתי שלנשים אסור לבנות סוכה מאחר וזו מצווה שהזמן גרמה?
תשובה: 1. יש לנתק את המצח מהאדמה ואז להרים את הענפים ולהורידם חזרה לפרגולה כדי שייחשבו הענפים שהונחו לשם סכך. יש לעשות זאת לאחר בניית הדפנות. אם ענפי הצמח מספיקים לסכך והצל בסוכה מרובה על השמש אין צורך להוסיף עוד סכך. 2. הדפנות לא חייבות להיות רצופות אולם קשה להכריע את הדין בלי לראות את המציאות. חלון אינו פוסל כלל את הדופן. אין צורך בזווית של 90 מעלות דווקא, העיקר ששתי הדפנות המקבילות היוצאות מהדופן האמצעית יתחמו את הסוכה וייצרו צורה כללית של חדר. אין צורך במידות מדוקדקות של זוויות וכד'. 3. אשה שגרה לבדה יכולה לבנות את הסוכה לבדה ללא כל הגבלה. חג שמח
שאלה: מעמיד לסכך מדבר הפסול לסיכוך מדרבנן: ראיתי שהרב פסק (עפ"י הריטב"א) שמותר לכתחילה להעמיד סכך בדבר המקבל טומאה מדרבנן. שאלתי הי,א האם לא ראוי להחמיר בזה כפי שפסק המשנה ברורה בסימן תרכט ס"ק כה?
תשובה: המשנ"ב לא הביא את הריטב"א לא ברור מדוע אין ספקו של הפרמ"ג (שאולי בימיו טרם הודפס הריטב"א) עדיף מודאותו של הריטב"א
שאלה: אישה זקנה וחלשה לגבי צום כיפורים: אמא חולה במחלת ריאות. אבל זה כנראה לא רלוונטי לגבי הצום. החשש שלי הוא מחולשתה ומהגיל - בת 86 עד מאה ועשרים. היא עצמה צמה בשמחה אפילו כל יום, מחמת זקנתה וחולשתה - עלינו לקיים מעקב צמוד מאוד בכל יום כדי לדאוג שתאכל. לא ברור מה השפעת הצום לטווח של יותר מיום. מה לעשות לגבי יום כיפור? האם להאכיל מידי פעם כפית אנשור או לתת לה לצום? תשובות הרבנים באתר לא הועילו לי. מה זה חומרה ומתי זה קולה? תשובות בנוסח "גם כך וגם כך אינן פיתרון. אבל בסוף זו אחריות. אין לי רופא שאיתו אני יכול להתייעץ (רופא ירא שמים. הרופא שלה יאמר לה לאכול). האם להציע לה חצי כפית אנשור מידי זמן מסויים? גמר חתימה טובה
תשובה: אם הרופא אומר שהיא צריכה לאכול כל יום, שתאכל כרגיל. הרב חיים כץ
שאלה: בירור לגבי קביעת הלוח העברי בסוגיות הש"ס: האם כל מיני דיונים בש"ס הקשורים לקביעת זמן וכד (כמו בריש כתובות לגבי הגעת זמן נישואין ולא נישאו) - האם אז כבר השתמשו בלוח העברי שקבע הלל נשיאה או שעדיין הסתמכו על עדות עדים? יש לשאלה זו נפק"מ בהבנה של כמה סוגיות.
תשובה: הלל בן ר' יהודה נשיאה חי בדור החמישי לאמוראים, ואם כן חלקם של הסוגיות קדם לקביעת הלוח וחלקם נאמר לאחר מכן.
שאלה: נהיגה בשכרות והפקרת פצוע: לאור האירוע שהתרחש לא מזמן, בו נהג דרס למוות צעירה, השאיר אותה על הכביש ולאחר מספר שעות ברח עם משפחתו לצרפת, התעורר ויכוח בשיעור שבו הייתי. ראשית, מה דין תורה במקרה כזה? הרב שיעור ועוד אדם אחר אמר שהעונש יבוא מהשמיים ואין לשפוט אותו (משהו על הריגה בשגגה ) והרוב טען שאין לחכות לעונש מהשמיים וצריך ראשית כל לשפוט אותו בבית משפט רגיל- בארץ או בצרפת.
תשובה: הוא עבר על איסור של 'לא תעמוד על דם רעך'. הוא רצח אבל בלי עדים והתראה ולכן אין כאן דין מיתה עליו. מצד דינא דמלכותא דינא, בית המשפט יכול להעניש אותו כדי לגדור את הפירצה ולמנוע מאנשים נוספים בעתיד לעשות כך, משום תיקון העולם.
שאלה: הזכרת עקדת יצחק בראש השנה: מדוע נוהגים לקרוא ולהזכיר את עקדת יצחק בראש השנה?
תשובה: יש לזה כמה סיבות. הסיבה המרכזית- כי עקידת יצחק הייתה בראש השנה.
שאלה: חילונית שרוצה להתקרב אל הדת : אני בחורה בת 28 מחפשת נקודה שבא אני יכולה להתקרב אל הדת. האם בתפילות, מצוות,שיעורים וכו. אם שיעורים אז איפה באזור הצפון אפשר להשתתף. אשמח לתשובה
תשובה: לך. אשמח מאוד לעזור לך להתקרב אל הדת, ולהדריך אותך איך לעשות זאת, אך הצעה לי אלייך. כתבי לי באימייל יותר פרטיים עלייך ואקשר אותך או לרבנית שתכיר אותך במשך הזמן ותדריך אותך. הדרכה זו תהיה הרבה יותר טובה ותקדם אותך באופן טוב הרבה יותר ממה שאוכל אני דרך האימייל. אשמח לדעת איפה בדיוק את גרה ואפשרות ליצור איתך קשר באופן ישיר. הרב יצחק גרינבלט zahig1 gmail.com
שאלה: תיקון ספר תורה: לכב הרב יש בידי ספר תורה ישן שבמרחק של קריאה מהבימה (כ-60 ס"מ) האותיות שחורות ונראות כשרות ואילו במרחק קריאה של ספר רגיל (כ-25 ס"מ) האותיות נראות שבורות. האם אפשר לתקן את הספר כקורא מהבימה או שצריך לתקן כל אות שבורה ניכר להדיא ממרחק קרוב יותר? יש לציין שזה לא מעשי לתקן את כל האותיות. ישר כח ו
תשובה: אני חושב שצריך לתקן מהמרחק הקרוב.
שאלה: חוסר ביכולת לקיים פדיון כפרות, קצת דחוף!: השנה לצערי, אין ביכולתי לקיים פדיון כפרות. בעקבות חוסר יכולת למשוך כסף מהבנק. ישנה אפשרות אחרת לבצע את פדיון הכפרות? אולי באמצעות אוכל שיועבר לעניים? אנחנו 4 נפשות בבית ואישתי הרה.
תשובה: כן, ויש אף עדיפות על גבי כסף מאחר והעניים יכולים להשתמש בזה מיד. הרב חיים כץ
שאלה: ריקוד נשים עם ספר תורה: בקהילה שאני מתפלל בה יש מספר קטן של נשים שדוחפות כל הזמן ליותר נוכחות נשית במרחב הדתי של בית הכנסת. הדיון האחרון קשור היה לרצונם לרקוד עם ספר תורה בשמחת תורה, בעזרת נשים בצניעות אציין שהמחיצה לא אטומה לגמרי כך שקשה לי לראות איך זה בדיוק בצניעות. שאלותי היא : א. האם יש מקור ברור לאיסור של הדבר מלבד שזה מנהג חדש? ב. יש חשש מסויים שהדבר יביא לוויכוחים קשים בין חברי הקהילה, האם יש מקום ללכת לכיוונים של פשרה מסויימת, ואם כן, מה הרב מציע? ג. בהנחה שבכל זאת אותם נשים יקבלו את מבוקשם ויוציאו להם ספר תורה לריקודים. מה עלי לעשות האם לעזוב את בית הכנסת למשך החג או לתמיד. השאלה נשאלה בהמשך לשאלה " ריקוד נשים עם ספר תורה"
תשובה: א. נודף מזה ריח של רפורמים. ב. לא שייך לעשות פשרה על דבר כזה. ג. בחג עצמו ודאי שצריך לעזוב. צריך לשקול האם צריך לעזוב את בית הכנסת הזה לתמיד.
שאלה: ריקוד נשים עם ספר תורה: בקהילה שאני מתפלל בה יש מספר קטן של נשים,שדוחפות כל הזמן ליותר נוכחות נשית במרחב הדתי של הבית כנסת הדיון האחרון קשור לרצונם לרקוד עם ספר תורה בשמחת תורה,בעזרת נשים בצניעות אציין שהמחיצה לא אטומה לגמרי כך שקשה לי לראות איך זה בדיוק בצניעות. שאילתי היא : א. האם יש מקור ברור לאיסור של הדבר מלבד שזה מנהג חדש. ב. יש חשש מסויים שהדבר יביא לוויכוחים קשים בין חברי הקהילה האם יש מקום ללכת לכיוונים של פשרה מסויימת,ואם כן מה הרב מציע ג. בהנחה שבכל זאת אותם נשים יקבלו את מבוקשם ויוציאו להם ספר תורה לריקודים. מה עלי לעשות האם לעזוב את בית הכנסת. לחג, לתמיד. אודה לרב על תשובתו המהירה השאלה נשאלה בהמשך לשאלה "ריקוד נשים עם ספר תורה "
תשובה: כתבתי על כך בספרי הלכה בימינו עמ' 231.
שאלה: שם פרטי - יוסף או יוסי: לכבוד הרב! מגיל קטן ועד היום,קוראים לי יוסי.ע"פ מה שאומרים לי גדולים ממני במשפחה,תמיד קראו לי יוסי. והשם שלי הוא יוסף,וככה גם בחשבון הבנק,בת.ז,בכל מקום "רשמי" כביכול.השם ניתן לי על שם סבי. השאלה היא, האם לקרוא לעצמי מעכשיו יוסף,או יוסי? זה יידרוש ממני להתחיל לספר לכולם שינסו לקרוא לי יוסף במקום יוסי.וזה ישנה הרבה וייקח המון זמן הסתגלות וברשות הרב, אני שואל עוד רבנים,לקבל עוד דעות. :
תשובה: טוב מאוד שיקראו לך יוסף, אבל בלי להקפיד, שזה יהיה בנחת.
שאלה: כיוון מיטה בבית: אני בונה בית, ב"ה. לפי תכנון חדר השינה יש אפשרות לסדר את המיטה עם הראש לדרום ורגליים לצפון או ראש למזרח ורגליים למערב, מה עדיף? ראיתי במשנה ברורה שכתב ראש לצפון ורגליים לדרום.
תשובה: זה אחת ההלכות שההלכה לא הוכרעה, אז תשימו את המיטות לפי מה שנוח לכם.
שאלה: טבילת מקוה באמבטיה ביתית: אני סופר סת"ם שכותב כרגע ספר תורה והקונה התנה איתי שאכתוב בטהרה בטבילת מקווה, האם אפשר לטבול בתוך כלי, כגון: אמבטיה ממולאת בארבעים סאה מים מהברז?
תשובה: לא. בדיעבד זה יכול להיחשב טבילה (לגבי גברים) אבל כשאדם מתנה עם סופר סת"ם שהוא יטבול הוא מתכוון לטבילה במעיין ולא באמבטיה. זה יכול להיות אונאה, שהקונה חושב דבר מסויים ובפועל עושים משהו אחר.
שאלה: פדיון הבן בערב חג: ילדתי את בני בתאריך כא באלול בשעה 14.15. אנו אמורים לערוך לו פדיון הבן בכא בתשרי אשר יוצא ערב חג שני של סוכות. הייתי שמחה לדעת מתי אוכל לעשות את הפדיון? האם ניתן לעשות זאת בכ"א בצהריים או שאפשר לדחות את זה לכג בתשרי?
תשובה: פדיון הבן יש לעשות לאחר 30 יום מהלידה, כלומר, ביום ה-31. מאחר וזה יוצא בשמחת תורה, יש לדחות את הפדיון למוצאי שמחת תורה. אם אי אפשר, ניתן לדחות ליום שישי.
שאלה: שידוכים ומה שלפני.: ברצוני לשאול שאלה. אני בחורה חרדית בכיתה י"ב. ולקראת סוף שנה אני רוצה להתחתן ולהקים את ביתי שלי בעז"ה ה אני יהיה כמעט 18 בסוף השנה. ואני ממש רוצה להתחתן ולבנות את הבית. אבל ראיתי שהרבנים אומרים להתחיל ללמוד מקצוע ואז לצאת לפגישות. אבל יש בי רגש. ומשהו פנימי כ"כ חזק שלא נותן לי לדמיין את עצמי שנה אחרי י"ב בלי בית ומשפחה. אני אומרת לעצמי מה הבעיה ללמוד שנה הבאה וגם לעבוד אני רוצה ללמוד הנהלת חשבונת שזה קורס וזה לוקח פחות משנה ובמקביל אפשר גם לעבוד. אז זה אפשרי לצאת לפגישות לקראת אמצע שנה להתחיל ולהתחתן בסוף י ב.? נ.ב: אני ממש בשלה אישית. מבחינה נפשית אני כן רואה את עצמי מתמודדת עם בית, תינוק ובעל, מבחינת פרנסה וכו,. ותבורכו מן השמיים.!!!
תשובה: : אני לא מכיר אותך אישית, וכדאי לשאול רב שמכיר באופן אישי, אולם באופן כללי רבים חושבים בגיל צעיר שהם בשלים לחתונה אולם הם לא יודעים להעריך את בשלותם. נכון שקשה להתאפק אבל אולי כדאי. בכל אופן כדאי להתאפק עד לקראת סוף שנת י"ב ואז להתחיל להיפגש.
שאלה: צום יום כיפור- דחוף מאוד: אני מאוד סובלת בצום עם הקאות ללא הפסקה התעלפויות וכאב ראש נוראי שכל הצום אני במיטה ולא יכולה להרים את הראש. מה עלי לעשות? מה ההלכה אומרת לגבי אדם שסובל בצום?
תשובה: עדיף שתפני לרופא או אחות שיחברו לך אינפוזיה לפני יום כיפור ואז תוכלי לקבל במהלך יום כיפור. אם זה לא אפשרי, יש לך לשתות לשיעורין לפי הצורך. שיעורים: שתיה - השיעור הוא מלוא לוגמיו. ניתן למלא את כל הפה במים ולהוציא אותם לתוך כוס. קצת פחות מחצי זה השיעור שמותר לשתות. הדבר תלוי בכל חולה וחולה. הזמן   יש לשתות או לאכול כל 9 דקות. אם לא מספיק, כל 8 דקות. אם גם זה לא מספיק, כל 4 דקות, וכל 2 דקות. בשתיה, אם צריך לשתות הרבה, יש לשתות פחות מהשיעור להפסיק מעט ולשתות עוד פחות מהשיעור. עדיף לשתות דברים מזינים כמיץ ענבים או מרק מסונן. רצוי להכין את המידות לפני יום כיפור. הרב חיים כץ
שאלה: לגימה מיין קידוש: למי נהוג לתת לשתות מהיין לאחר הקידוש, מי לפני מי?
תשובה: אם כולם שותים מהגביע של המקדש, הרי שהוא שותה ראשון ולאחריו אשתו ואז לפי הסדר שמחליטים בבית. יש הנוהגים לתת לפי סדר הגיל. אם מוזגים לכוס של אורחים וכד', יש לעשות זאת לפני שהמקדש טעם מהיין.
שאלה: להתפלל ביום כיפור בבית: כבוד הרב נבצר ממני להגיע לבית הכנסת ביום כיפור הקרוב ורציתי לדעת האם אני אמורה להתפלל את כל התפילות רגיל או שיש דברים שצריך לדלג עליהם? מראש.
תשובה: אפשר להתפלל את כל התפילות מלבד י"ג מידות (ה' ה' אל רחום וחנון וכו') אבל אין חובה לנשים להתפלל את כל התפילות והן יכולות להסתפק רק בחלק העיקרי שלהם כלומר ברכות השחר פסוקי דזמרא קריאת שמע וברכותיה ותפילת עמידה (עדיפות לשחרית ומנחה). כמובן אם יש אפשרות עדיף ביום הקדוש להרבות כמה שיותר בתפילה. פיוטים הנאמרים בחזרת הש"ץ אין חובה לאומרם ואת יכולה לנהוג בזה כרצונך. שנה טובה
שאלה: תיקון על אכילת חרקים: כשאכלתי היו מסביבי הרבה חרקים מעופפים. לאחר מכן שמתי לב שיש לי בתוך הצלחת את אותם חרקים וכנראה שבטעות אכלתי חרקים. האם זה נחשב שאכלתי שרץ? איך אפשר לתקן זאת?
תשובה: תעשה תשובה, ובפעם הבאה אל תכנס לספקות כאלה.
שאלה: צום אחרי לידה: ברוך ה ילדתי בן בראש השנה. ביום כיפור יהיה 10 ימים מאז הלידה. אני רק מניקה. אני יודעת שאני מחוייבת לצום ביום כיפור. השאלה שלי מה עושים במצב שכבר לא מרגישים טוב? האם יש היתר לאכול לשתות אולי בשיעורים? ואם כן- מה זה בדיוק שיעורים? איך מודדים את זה? אם אפשר לפרט במידות שאפשר למדוד בבית. וגמר חתימה טובה!
תשובה: יש לשכב כל היום בחדר ממוזג. אם את מרגישה חולשה או שיש חשש שהחלב יפסק, יש לשתות לשיעורים עד שתרגישי טוב. שיעורים: שתיה - השיעור הוא מלוא לוגמיו. ניתן למלא את כל הפה במים ולהוציא אותם לתוך כוס. קצת פחות מחצי זה השיעור שמותר לשתות. הדבר תלוי בכל חולה וחולה. הזמן   יש לשתות או לאכול כל 9 דקות. אם לא מספיק, כל 8 דקות. אם גם זה לא מספיק, כל 4 דקות, וכל 2 דקות. בשתיה, אם צריך לשתות הרבה, יש לשתות פחות מהשיעור להפסיק מעט ולשתות עוד פחות מהשיעור. עדיף לשתות דברים מזינים כמיץ ענבים או מרק מסונן ולא רק מים. רצוי להכין את המידות לפני יום כיפור. הרב חיים כץ